РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 59

от заседание на комисия ”Управление на собствеността”
към Пленума на Висшия съдебен съвет, проведено на 06.12.2017 г.

Днес, 06.12.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Анжела Цветанова - старши експерт - юрист в дирекция „Управление на собствеността на съдебната власт“.

.

1. ОТНОСНО: Среща с представители на Банка „ДСК” АД в изпълнение на решение на Комисия „Управление на собствеността”, взето по протокол № 56/22.11.2017 г., т. 1.4.

На обсъждането по т. 1 от настоящия дневен ред присъстваха г-жа Светла Спасова – директор дирекция „Строителни инвестиционни дейности” и г-жа Илияна Герова – ръководител отдел „Имоти” – представители на Банка „ДСК” АД.

След проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ВЪЗЛАГА на дирекция „Управление на собствеността” да бъде изискана необходимата техническа документация и снимков материал, касаещ двете помещения, собственост на Банка „ДСК” АД, гр. Карлово, ул. „Васил Левски” № 13.

1.2.	ВЪЗЛАГА на работната група, определена с решение на Комисия „Управление на собствеността”, взето по протокол № 56/22.11.2017 г., т. 1 да направи оглед на помещенията и да докладва на следващо заседание на Комисията.

1.3.	ВЪЗЛАГА на Главния секретар на Висшия съдебен съвет да командирова инж. Дениза Павлова – началник отдел „Инвестиции и строителство” в дирекция „Управление на собствеността на съдебната власт”, която да извърши оглед на помещенията в сградите собственост на Банка „ДСК” АД, гр. Карлово. Огледът и срещите да се извършат след уточняване на подходяща дата и за двете страни със служебен транспорт на АВСС. 

1.4.	ИЗПРАЩА решението по т. 1 от настоящия протокол на Главния секретар на Висшия съдебен съвет.

2. ОТНОСНО: Проект на указания до административните ръководители на органите на съдебна власт във връзка с предоставяне на мотивирани искания за извършването на текущите ремонти в сградите на органите на съдебна власт, в изпълнение на решение на Комисия „Управление на собствеността”, взето по протокол № 55/15.11.2017 г., т. 10. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ОДОБРЯВА Правила по повод искания от административните ръководители на органите на съдебната власт във връзка с предоставяне на средства за текущи ремонти в сгради на съдебната власт, с направените допълнения и изменения.
2.2. ИЗПРАЩА правилата на Комисия „Бюджет и финанси” и на дирекция „Правна”, за съгласуване.

3. ОТНОСНО: Искания от административните ръководители на органите на съдебна власт, свързани с текущи и основни ремонти, доставка на техника и други.

       Поради приключване на финансовата 2017 г. и изразходване на средствата за текущи ремонти, предвидени по § 10-00 „Текущи разходи“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ОТЛАГА разглеждането на искания от органите на съдебната власт, свързани с текущи и основни ремонти, доставка на техника и други за разглеждане през 2018 год., както следва:
Писмо от Апелативен съд Варна с вх. № ВСС-11-529/23.08.2017 г. с отказ за разходване на отпуснати средства в размер на 22 000 лв. за доставка на стълбищен робот, ведно с писмо от Окръжен съд Варна с наш Вх. № ВСС-10106/20.07.2017 г. с искане за прехвърляне на средствата от Апелативен съд, с цел доставка на същия.
Писмо от Окръжен съд Бургас с вх. № ВСС-5544/14.07.2017 г. с приложено техническо становище и оферта за основен ремонт на подпорна стена и тротоарна настилка на южната фасада на сградата на стойност 18 167,43 лв., с цел залагане на ремонта в инвестиционната програма през 2018 год.
Писмо от Окръжен съд Пазарджик с вх. № ВСС-15262/15.11.2017 г. с искане на средства в размер на 6 676,00 лв. за пригаждане на помещение в две такива. 
Писмо от Административен съд Кюстендил с вх. № ВСС-14984/09.11.2017 г. с искане на средства в размер на 9 768,84 лв. за възстановяване разбита асфалтова настилка на паркинг. 
Писмо от Административен съд Перник с вх. № ВСС-14922/08.11.2017 г. с искане на средства в размер на 14 000  лв. за ремонт на сервизни помещения. 
Писмо от Административен съд Силистра с вх. № ВСС-14703/03.11.2017 г. с искане на средства в размер на 1 850 лв. за ремонт на отоплителна инсталация. 
Писма от Административен съд София-град с вх. №№ ВСС-15650/24.11.2017 г. с искане на средства в размер на 43 314,44 лв. за преустройство на помещения, доизграждане на силнотокова и слаботокова ел. инсталация, доставка и монтаж на мебели, доставка компютри и копирни машини. 
Писмо от Районен съд Варна с вх. № ВСС-14216/24.10.2017 г. с искане на средства в размер на 48975,00 лв. за ремонт на помещение за архив, което ще бъде предоставено на съда от Община Варна. 
Писмо от Районен съд Генерал Тошево с вх. № ВСС-7511/24.11.2017 г. с искане на средства в размер на 88 538,55 лв. за повишаване на енергийната ефективност на сградата. 
Писма от Районен съд Девня с с вх. №№ ВСС-14084/27.09.2017 г. с приложени проекти за ремонт на електроинсталация, и  ВСС-14908/09.11.2017 г. с искане на средства в размер на 29 770 лв. за ремонт на електроинсталация . 
Писмо от Районен съд Ивайловград с вх. № ВСС-15095/10.11.2017 г. с искане на средства в размер на 4 495,00 лв. за изпълнение на предписания от охранително обследване на сградата. 
Писмо от Районен съд Ихтиман с вх. № ВСС-14751/06.11.2017 г. с искане за планиране на средства за основен ремонт на сградата.
Писмо от Районен съд Кубрат  с вх. № ВСС-14986/09.11.2017 г. с искане на средства в размер на 4 195 лв. за пригаждане на архив.
Писмо от Районен съд Кула с вх. № ВСС-15126/13.11.2017 г. с искане на средства в размер на 1 500  лв. за осигуряване на достъп на граждани в неравностойно положение. 
Писма от Районен съд Нови пазар с вх. №№ ВСС-6123/03.05.2017 г. с информация за необходимост от ремонт на покрив, ВСС-6123/03.11.2017 г. с искане на средства в размер на 74 200 лв. за основен ремонт на покрив, ВСС 13938/13.11.2017 г. с приложен протокол от охранително обследване. 
Писмо от Районен съд Пазарджик с вх. № ВСС-15618/22.11.2017 г. с искане на средства в размер на 5 066,12 лв. за ремонт на санитарни помещения.
Писмо от Районен съд Разлог с вх. № ВСС-15680/24.11.2017 г. с искане на средства в размер на 1 197,00 лв. лв. за повишаване сигурността на сградата. 
Писмо от Районен съд Севлиево наш Вх. № ВСС-2235/02.11.2017 г. с искане на информация относно предприети мерки за осигуряване на достъпна среда. 
Писма от Районен съд Трън с вх. №№ ВСС-14982/10.11.2017 г. с искане на средства в размер на 3 256,80 лв. за частична подмяна на прозоречна дограма, и ВСС-15337/17.11.2017 г. с искане на средства в размер на 20 833,00 лв. за ремонт на санитарни помещения. 
Писмо от Районен съд Чепеларе с вх. № ВСС-15183/14.11.2017 г. с искане на средства в размер на 500  лв. за закупуване на рингова инвалидна количка. 
Писмо от Районен съд Чирпан с вх. № ВСС-14732/06.11.2017 г. с искане на средства в размер на 972,00  лв. за поставяне парапет на стълбите пред входовете на сградата. 
Писмо от Главна дирекция „Охрана“ към Министерство на правосъдието с  вх. № ВСС-9033/30.06.2017 г. с информация за експлоатационното състояние на скенер за багаж в Специализиран наказателен съд.

3.2. ДА БЪДАТ УВЕДОМЕНИ административните ръководители на органите на съдебна власт, направили искания свързани с текущи и основни ремонти, доставка на техника и други, че исканията им ще бъдат взети предвид при разпределение на финансовите средства по § 51-00 „ДМА” и § 10-00 „Текущи разходи“ за 2018 г.

3.3. ДА БЪДАТ УВЕДОМЕНИ административните ръководители на органите на съдебна власт, направили искания свързани с текущи и основни ремонти, доставка на техника и други, за решението по т. 3 от настоящия протокол.

4. ОТНОСНО: Съгласуване на документация за провеждане на обществена поръчка с предмет: „Проектиране и СМР по преустройство на сгради за нуждите на Бюро по защита, находящи се на ул. „Подполковник Калитин“ № 21“ по писмо рег. № ВСС-15084/10.11.2017 г. на Главния секретар на администрация на Главния прокурор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОТЛАГА вземането на решение по т. 4 от настоящия дневен ред за следващото заседание на Комисията.
4.2. КАНИ вносителя на предложението за следващото заседание на Комисия „Управление на собствеността”, насрочено за 13 декември 2017 г., сряда, от 10,30 часа, в заседателна зала 512 в сградата на Висш съдебен съвет.

5. ОТНОСНО: Писмо от Главния секретар на администрацията на Главния прокурор с вх. № ВСС-15278/15.11.2017 г. с искане на становище относно законосъобразността и целесъобразността от извършване на разход за авариен текущ ремонт на покривна хидроизолация на сградата, в която се помещава СО на Окръжна прокуратура гр. Ямбол.

Приложение: Доклад от инж. Димитър Шиклев - главен експерт в  отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за авариен текущ ремонт на хидроизолация в сградата, в която се помещава СО на Окръжна прокуратура гр. Ямбол е целесъобразно. За да бъде разходът законосъобразен е необходимо част от средствата след извършване на ремонта да бъдат поискани от останалите ползватели и собствениците на сградата. За целта следва да се изготвят разделителни протоколи между МВР от една страна и СО към Окръжна прокуратура гр. Ямбол и Районна прокуратура гр. Ямбол от друга; както и между МВР от една страна и сектор „Арести” към Главна дирекция „Изпълнение на наказанията” при Министерство на правосъдието от друга, с цел процентното им участие както в сегашния, така и в бъдещи ремонти на общите части.
5.2. ИЗПРАЩА решението по т. 5 от настоящия протокол на главния секретар на администрацията на Главния прокурор, на разпореждане.

6. ОТНОСНО: Писмо от председателя на Районен съд гр. Провадия с вх. № ВСС-15624/23.11.2017 г. с искане за отпускане на средства за извършване на авариен текущ ремонт на газов котел на стойност 700,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за авариен текущ ремонт на газов котел в Районен съд гр. Провадия е неотложно необходимо. Стойността на разхода е определена на 700,00 лв. с ДДС, съгласно оферта от обслужващата фирма.
6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Районен съд гр. Провадия.

7. ОТНОСНО: Писмо на Главния секретар при администрация на Главния прокурор с вх. № ВСС-9037/27.11.2017 г. за разпределение на помещения между Районен съд и Районна прокуратура гр. Асеновград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРЕДЛАГА на Пленума на Висшия съдебен съвет следния проект на решение:
На основание чл. 388, ал. 1 от Закона за съдебната власт
1. УТВЪРЖДАВА разпределение на ползване на част от недвижим имот – етаж шести от административна сграда, намираща се в гр. Асеновград, пл. „Акад. Николай Хайтов” № 8, съгласно споразумителен протокол от 19.06.2017 г., подписан от административните ръководители на Районен съд гр. Асеновград и Районна прокуратура гр. Асеновград, както следва:
-  предоставя за ползване работни кабинети от 605 до 616 включително и 2 бр. обособени санитарни възли, намиращи се в западната част на етажа, за нуждите на Районна прокуратура гр. Асеновград;
- предоставя за ползване работни кабинети от 601 до 604 включително и помещение със санитарни възли в източната част на етажа, за нуждите на Районен съд гр. Асеновград.
2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 14.12.2017 г.

8. ОТНОСНО: Писмо от председателя на Административен съд гр. Търговище с вх. № ВСС-15263/15.11.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ПРЕДЛАГА на Пленума на Висшия съдебен съвет следния проект на решение:
1. ДАВА СЪГЛАСИЕ областният управител на област Търговище да предостави недвижим имот – частна държавна собственост, представляващ самостоятелен обект с идентификатор 73626.507.702.1.30 и площ 16.33 кв.м. в сграда, находяща се в гр. Търговище, ул. „Преслав” № 2, същият подробно описан в АЧДС № 4662/25.08.2017 г., за безвъзмездно и безсрочно управление на Висшия съдебен съвет, за нуждите на Административен съд гр. Търговище, по реда на чл. 15, ал. 2, изр. второ от Закона за държавната собственост, чл. 6, ал. 3 от Правилника за прилагане на Закона за държавната собственост, § 3, ал. 5 от Преходните и заключителните разпоредби на Административнопроцесуалния кодекс, във връзка с писмо вх. № ВСС-15263/15.11.2017 г. от г-жа Росица Цекова – председател и административен ръководител на Административен съд гр. Търговище.
2. УПЪЛНОМОЩАВА представляващия Висшия съдебен съвет да сключи договор с областния управител на област Търговище за имота, описан в т. 1.
3. ИЗПРАЩА настоящото решение на областния управител на област Търговище.
4. ВНАСЯ предложението като редовна точка в редовно заседание на Пленума на Висшия съдебен съвет, насрочено за 14.12.2017 г.

9. ОТНОСНО: Писмо от г-н Сотир Цацаров – главен прокурор на Република България с вх. № ВСС-14723/03.11.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРЕДЛАГА на Пленума на Висшия съдебен съвет следния проект на решение:

На основание чл. 388, ал. 1, предложение първо от Закона за съдебната власт,
1. РАЗПРЕДЕЛЯ на Окръжна прокуратура гр. Русе ползването на площ от 40 кв.м. в подпокривното пространство на западното полукрило на трети етаж от сградата на Съдебната палата гр. Русе, ул. „Александровска” № 57, за обособяване на помещение за провеждане на работни срещи и обучителни семинари.
2. ВНАСЯ предложението като редовна точка в редовно заседание на Пленума на Висшия съдебен съвет, насрочено за 14.12.2017 г.

10. ОТНОСНО: Проект на решение за упълномощаване на административните ръководители на органите на съдебната власт, на които и възложено стопанисването на съдебни сгради – държавна собственост, представляващи културни ценности да сключват договори за филмови снимки в части от тях за заснемане на сцени от кинопроекти, филмови продукции, клипове и др., в изпълнение на решение на Комисия „Управление на собствеността на съдебната власт”, взето по протокол № 57/23.11.2017 г., т. 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРЕДЛАГА на Пленума на Висшия съдебен съвет следния проект на решение:

1. УПЪЛНОМОЩАВА административните ръководители – председатели на органите на съдебна власт, на които е възложено стопанисването на съдебните сгради – държавна собственост, представляващи културни ценности, да сключват договори за филмови снимки в части от тях за заснемане на сцени от кинопроекти, филмови продукции, клипове и др., съгласно Закона за културното наследство /ЗКН/ и спазване реда по глава IV, във връзка с чл. 41,ал. 1 от Правилника за прилагане на Закона за държавната собственост.

2. ОДОБРЯВА проект на Договор за заснемане на филмови снимки.

3. ВНАСЯ предложението като редовна точка в редовно заседание на Пленума на Висшия съдебен съвет, насрочено за 14.12.2017 г.

11. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно преписка на полк. Емил Ангелов – военно-окръжен прокурор на Военно-окръжна прокуратура гр. София, в изпълнение решение на Комисия „Управление на собствеността”, взето по протокол № 57/23.11.2017 г., т. 1.7.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА за сведение доклада на Анжела Цветанова – старши експерт – юрист в дирекция „Управление на собствеността на съдебната власт” относно преписка на полк. Емил Ангелов – военно-окръжен прокурор на Военно-окръжна прокуратура гр. София, изготвен в изпълнение решение на Комисия „Управление на собствеността”, взето по протокол № 57/23.11.2017 г., т. 1.7.

12. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно информация за магистрати и служители от органите на съдебната власт, подали заявления за настаняване във ведомствени жилища от жилищния фонд на ВСС и настанените наематели във ведомствени жилища, в изпълнение решение на Комисия „Управление на собствеността”, взето по протокол № 58/29.11.2017 г., т. 20.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение доклада на Анжела Цветанова – старши експерт – юрист в дирекция „Управление на собствеността на съдебната власт” относно информация за магистрати и служители от органите на съдебната власт, подали заявления за настаняване във ведомствени жилища от жилищния фонд на ВСС и настанените наематели във ведомствени жилища, изготвен в изпълнение решение на Комисия „Управление на собствеността”, взето по протокол № 58/29.11.2017 г., т. 20.2.

13. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” в изпълнение решения на Комисия „Управление на собствеността”, взети по протокол № 58/29.11.2017 г., т. 20.3 и протокол № 39/24.07.2017 г., т. 23, за запознаване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ПРИЕМА за сведение доклада на Анжела Цветанова – старши експерт – юрист в дирекция „Управление на собствеността на съдебната власт”, изготвен в изпълнение решения на Комисия „Управление на собствеността”, взети по протокол № 58/29.11.2017 г., т. 20.3 и протокол № 39/24.07.2017 г., т. 23.

Допълнителни точки, включени за разглеждане
в заседанието на Комисия „Управление на собствеността”:

14. ОТНОСНО: Писмо от председателя на Районен съд гр. Айтос с вх. № ВСС-25939/28.11.2017 г., за сградния фонд на съда.

Приложение: Доклад от Владимир Димитров – началник отдел „Управление на собствеността”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. КАНИ председателя на Районен съд гр. Айтос за следващото заседание на Комисия „Управление на собствеността” към Пленума на ВСС, насрочено за 13 декември 2017 г., от 10.,30 часа, в заседателна зала 512 в сградата на Висш съдебен съвет, за изслушване във връзка с изложените обстоятелства с писмо вх. № ВСС-15939/28.11.2017 г.

15. ОТНОСНО: Организационни въпроси, свързани с дейността на Комисия «Управление на собствеността» към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ДОПЪЛВА решението на Комисия „Управление на собствеността” към Пленума на ВСС, взето по протокол №  57/23.11.2017 г., т. 1.10., като възлага проверката да се извърши от Владимир Димитров - и.д.началник отдел „Управление на собствеността“ и инж. Димитър Шиклев – главен експерт в отдел „Инвестиции и строителство“. 
15.2. ПРЕДЛАГА на Главния секретар на Висшия съдебен съвет да предприеме във възможно най-кратък срок необходимите действия по изпълнение решение на Пленума на ВСС, взето по протокол № 9/09.03.2017 г., т. 20 за кадрово осигуряване дейността на дирекция „Управление на собствеността на съдебната власт” с технически сътрудник, с оглед отразяване на информацията  в регистрите, водени в отделите на  дирекцията.
15.3. ИЗПРАЩА решението по т. 15.2. на Главния секретар на Висшия съдебен съвет.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС:  /П/
								           ЕВГЕНИ ДИКОВ